[image: Grb web]
РЕПУБЛИКА СРБИЈА
НАРОДНА СКУПШТИНА
Одбор за привреду, регионални развој,
трговину, туризам и енергетику
10 Број: 337-2688/26
25. август 2026. године
Б е о г р а д




	У складу са чланом 8. Закона о закључивању и извршавању међународних уговора („Службени гласник РС“, број 32/13) и чланом 54. Пословника Народне скупштине („Службени гласник РС“, број 20/12 – пречишћен текст), а у вези са дописом Владе Републике Србије 05 Број: 337-2688/26 од 20. августа 2026. године, 
	Одбор за привреду, регионални развој, трговину, туризам и енергетику, на седници одржаној 25. августа 2026. године, донео је следећу

О Д Л У К У

1. [bookmark: _GoBack]Даје се сагласност Влади Републике Србије за привремену примену Протокола о измени Споразума о слободној трговини између Републике Србије, с једне стране и Евроазијске економске уније и њених држава чланица, с друге стране, од 25. октобра 2019. године и на текст Протокола о измени Споразума о слободној трговини између Републике Србије, с једне стране и Евроазијске економске уније и њених држава чланица, с друге стране, од 25. октобра 2019. године, до ступања Протокола на снагу.

2. Ову Одлуку доставити Влади Републике Србије, на даљу надлежност.

3. Ову Одлуку доставити председнику Народне скупштине, ради информисања.



ПРЕДСЕДНИК

др Душан Бајатовић









О б р а з л о ж е њ е

	Дописом 03 Број: 337-2688/26 Влада Републике Србије је 20. августа 2026. године доставила Одбору Народне скупштине за привреду, регионални развој, трговину, туризам и енергетику Основу за закључивање Протокола о измени Споразума о слободној трговини између Републике Србије, с једне стране и Евроазијске економске уније и њених држава чланица, с друге стране, од 25. октобра 2019. године и текст Протокола о измени Споразума о слободној трговини између Републике Србије, с једне стране и Евроазијске економске уније и њених држава чланица, с друге стране, од 25. октобра 2019. године, ради давања сагласности за привремену примену Протокола до ступања на снагу, у складу са чланом 8. став 1. Закона о закључивању и извршавању међународних уговора.
	Чланом 8. став 1. Закона о закључивању и извршавању међународних уговора прописано је да Влада, изузетно, по добијању сагласности надлежног одбора Народне скупштине, може овластити делегацију Републике Србије да прихвати да се међународни уговор који се потврђује, у целини, или поједине његове одредбе, могу привремено примењивати до његовог ступања на снагу, као и да поступак потврђивања овог међународног уговора мора бити покретнут у року од 30 дана од датума његовог потписивања.
	Након разматрања предлога Владе, Одбор за привреду, регионални развој, трговину, туризам и енергетику, закључио је да постоје разлози за привремену примену Протокола о измени Споразума о слободној трговини низмеђу Републике Србије, с једне стране и Евроазијске економске уније и њених држава чланица, с друге стране, од 25. октобра 2019. године,  до ступања на снагу.
	У складу са наведеним, Одбор за привреду, регионални развој, трговину, туризам и енергетику, одлучио је да да сагласност Влади да се Протокол о измени Споразума о слободној трговини низмеђу Републике Србије, с једне стране и Евроазијске економске уније и њених држава чланица, с друге стране, од 25. октобра 2019. године, привремено примењује до ступања на снагу.

